label_title: Copa del Rei de futbol 2012-13
label_desc: La Copa del Rei de Futbol 2012-13 fou la 36a edició de la competició i la 110a si tenim en compte els diferents noms que ha rebut la Copa d'Espanya des de la seva creació. Va comptar amb la participació de vuitanta-tres equips de les divisions Primera, Segona, Segona B i Tercera, excepte els equips filials d'altres clubs encara que juguin en aquestes categories. El campió va ser l'Atlètic de Madrid qui va conquistar el seu desè títol en imposar-se per 1-2 al Reial Madrid C. F. en camp rival. Com que ambdós equips ja estaven classificats per a disputar la següent edició de la Lliga de Campions de la UEFA, el lloc corresponent al campió (o subcampió) per competir a l'Europa League l'ocuparà el setè (o el vuitè si el Màlaga CF finalitzés entre els set primers) de la lliga de la primera divisió espanyola.